**ŽUPANIJA: ZADARSKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU GRAČAC**



Gračac, ožujak 2023.

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Općine Gračac iznosi: **11.000,36 ha.**

1. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA** **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** |  - | - |
|  | **dugogodišnji zakup** | - | - |
|  | **koncesija** | - | - |
|  | **privremeno korištenje** | 3 | 31,50 |
|  | **prodaja (neotplaćeno)** | - | - |
|  | **UKUPNO** | **3** | **31,50** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za **povrat** | 12,34 | - |
| površine određene za **prodaju** - jednokratno, maksimalno do 25% | - | - |
| površine određene za **zakup** | 10.988,02 | - |
| površine određene za **zakup za ribnjake** | - | - |
| površine određene za **zakup zajedničkih pašnjaka** | - | - |
| površine određene za **ostale namjene** - jednokratno, maksimalno do 5% | - | - |

**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| **Katastarski podaci:**Općina Gračac se prostire na 957 km2 te obuhvaća sljedeće katastarske općine: Begluci, Brotnja, Bruvno, Dabašnica, Deringaj, Drenovac Osredački, Duboki Dol, Dugopolje, Glogovo, Grab, Gračac, Kaldrma, Kijani, Kom, Kupirovo, Mazin, Neteka, Omsica, Osredci, Palanka, Pribudić, Prljevo, Rudopolje Bruvanjsko, Srb, Suvaja, Štikada, Tiškovac Lički, Tomingaj, Velika Popina, Vrelo, Zaklopac, Zrmanja.**Ukupna površina poljoprivrednog zemljišta u vlasništvu Republike Hrvatske:**Za izradu ovog Programa koristili su se podaci Državne geodetske uprave prema kojima se na području Općine Gračac nalazi 43.381,29 ha državnog poljoprivrednog zemljišta.Nakon prikupljanja podataka i dokumentacije iz katastra i zemljišnih knjiga te nakon očitovanja javnopravnih tijela iz ovog Programa je izuzeto 32.318,45 ha državnog zemljišta po različitim osnovama te se u tablici *Prikaz raspolaganja po katastarskim česticama i oblicima raspolaganja* nalazi 11.000,36 ha poljoprivrednog zemljišta u vlasništvu Republike Hrvatske.U trenutku izrade Programa nije bilo moguće kvalitetno analizirati statuse pojedinih parcela s obzirom da niz promjena nije evidentirano u katastarskom operatu i evidenciji čestica te zbog općenito nesređenog odnosno neusklađenog zemljišnoknjižnog stanja.U narednom razdoblju je nužno pristupiti sređivanju zemljišnoknjižnog stanja izuzetih katastarskih čestica te po stjecanju uvjeta potrebnih za raspolaganje državnim poljoprivrednim zemljištem, dopuniti Program, kako bi se izbjeglo raspolaganje državnim poljoprivrednim zemljištem mimo ugovornih odnosa.**Podaci o dosadašnjem raspolaganju poljoprivrednim zemljištem u vlasništvu Republike Hrvatske**Poljoprivrednim zemljištem u vlasništvu Republike Hrvatske na području Općine Gračac raspolagalo se temeljem ugovora o privremenom korištenju kako je prikazano u tablici T-1 te detaljnije naznačeno u tablici *Prikaz raspolaganja po katastarskim česticama i oblicima raspolaganja.* Podaci se odnose na ugovore o privremenom korištenju koji su na snazi u trenutku izrade Programa.**Površine određene za povrat**Za povrat poljoprivrednog zemljišta na području Općine Gračac određena je površina od 12,34 ha poljoprivrednog zemljišta u vlasništvu Republike Hrvatske.Površine za koje su podneseni zahtjevi za povrat i koje su u ovom Programu određene za povrat do okončanja postupka povrata odnosno donošenja pravomoćnih rješenja, raspolagat će se putem zakupa sukladno članku 31. stavku 2. Zakona, a u slučaju negativnog rješavanja zahtjeva poljoprivrednim zemljištem raspolagat će se putem zakupa. Predviđene površine za povrat nalaze se u katastarskoj općini Vrelo. Detaljan pregled površina je dan u tablici *Prikaz raspolaganja po katastarskim česticama i oblicima raspolaganja.*Na preglednoj karti odnosno kartografskom prikazu načina raspolaganja, površine određene za povrat označene su plavom bojom.**Površine određene za prodaju**Predmetnim programom Općina Gračac nije namijenila čestice za prodaju. Ukoliko se u narednim razdobljima utvrdi potreba za istim pristupit će se izmjenama predmetnog programa kroz identifikaciju čestica, razradu uvjeta i drugih elemenata koje za taj postupak propisuju nadležni zakoni.**Površine određene za zakup**Na području Općine Gračac ukupna površina poljoprivrednog zemljišta predviđena za zakup je 10.988,02 ha.Prema načinu upotrebe tj. katastarskoj kulturi površine su podijeljene na sljedeći način:* Livada sa 250,39 ha
* Oranica sa 248,88 ha
* Pašnjak sa 10.499,97 ha
* Voćnjak sa 1,00 ha
* Nerazvrstano poljoprivredno zemljište sa 0,12 ha.

Detaljan prikaz raspoloživih površina prikazan je u tablici *Prikaz raspolaganja po katastarskim česticama i oblicima raspolaganja.***Površine određene za koncesiju**Predmetnim programom Općina Gračac nije namijenila čestice za koncesiju. Ukoliko se u narednim razdobljima utvrdi potreba za istim pristupit će se izmjenama predmetnog programa kroz identifikaciju čestica, razradu uvjeta i drugih elemenata koje za taj postupak propisuju nadležni zakoni.**Površine određene za ostalo**Predmetnim programom Općina Gračac nije namijenila čestice za ostale namjene. Ukoliko se u narednim razdobljima utvrdi potreba za istim pristupit će se izmjenama predmetnog programa kroz identifikaciju čestica, razradu uvjeta i drugih elemenata koje za taj postupak propisuju nadležni zakoni. |

**PRILOZI:**

* Kopije katastarskih planova u digitalnom obliku s označenim poljoprivrednim površinama po obliku raspolaganja,
* Zemljišnoknjižni izvadci, Posjedovni listovi,
* Uvjerenje Upravnog tijela županije, odnosno Grada Zagreba, nadležnog za prostorno uređenje da se predmetne čestice nalaze izvan granica građevinskog područja,
* Očitovanje tijela regionalne samouprave, odnosno Grada Zagreba o površini koju je potrebno osigurati kao nadoknadu za oduzetu imovinu,
* Uvjerenje Hrvatskih šuma d.o.o. - nadležne Uprave šuma da predmetne čestice nisu obuhvaćene šumskogospodarskom osnovom,
* Očitovanje Hrvatskih voda jesu li i koje predmetne čestice javno vodno dobro,
* Uvjerenje Upravnog tijela županije, odnosno Grada Zagreba, nadležnog za prostorno uređenje jesu li i koje predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Ministarstva unutarnjih poslova, Hrvatskog centra za razminiranje,
* Mišljenje nadležnog tijela za zaštitu okoliša o potrebi provedbe strateške procjene utjecaja na okoliš.